# เวนส์เดย์ (ละครชุดทางโทรทัศน์)
เวนส์เดย์  เป็นละครชุดทางโทรทัศน์อเมริกันแนวการก้าวผ่านวัย เหนือธรรมชาติ และตลกสยองขวัญ สร้างจากตัวละครเวนส์เดย์ อาดัมส์ จากครอบครัวอาดัมส์ โดยอัลเฟรด กอฟ และไมลส์ มิลลาร์ นำแสดงโดยเจนนา ออร์เตกา เป็นตัวละครหลัก และมีเกวนเดอลีน คริสตี, ริกิ ลินด์โฮเม, เจมี แม็คเชน, ฮันเตอร์ ดูฮาน, เพอร์ซี ไฮเนส ไวต์, เอ็มมา ไมเยอรส์, จอย ซันเดย์, จอร์จี ฟาร์เมอร์, นาโอมิ เจ โอกาวะ และคริสตินา ริชชี ปรากฏตัวในบทสมทบ สี่ในแปดตอนกำกับโดยทิม เบอร์ตัน ซึ่งทำหน้าที่เป็นผู้อำนวยการสร้างด้วย ละครเรื่องนี้ดำเนินเรื่องเกี่ยวกับตัวละครหลัก ซึ่งเธอพยายามไขปริศนาสัตว์ประหลาดที่โรงเรียน

ก่อนหน้านี้เบอร์ตันเคยร่วมงานกับครอบครัวอาดัมส์ ถึงสองโปรเจ็กต์ด้วยกัน คือ ภาพยนตร์ปี ค.ศ. 1991 และภาพยนตร์แอนิเมชั่นสต็อปโมชันที่ถูกยกเลิก ในเดือนตุลาคม ค.ศ. 2020 มีรายงานว่าเขากำลังถ่ายทำละครโทรทัศน์ ซึ่งต่อมาได้รับคำสั่งจากเน็ตฟลิกซ์ การถ่ายทำเกิดขึ้นในโรมาเนีย ระหว่างเดือนกันยายน ค.ศ. 2021 ถึงมีนาคม ค.ศ. 2022 เวนส์เดย์ เข้าฉายรอบปฐมทัศน์เมื่อวันที่ 16 พฤศจิกายน ค.ศ. 2022 และออกอากาศทางเน็ตฟลิกซ์ ในวันที่ 23 พฤศจิกายน โดยได้รับคำวิจารณ์เชิงบวกจากนักวิจารณ์ที่ชื่นชมการแสดงของออร์เตกา

เวนส์เดย์ เข้าฉายวันที่ 16 พฤศจิกายน ค.ศ. 2022 และออกอากาศทางเน็ตฟลิกซ์ในวันที่ 23 พฤศจิกายน โดยได้รับคำวิจารณ์เชิงบวกจากนักวิจารณ์ที่ชื่นชมการแสดงของออร์เตกา ภายในสามสัปดาห์หลังจากเปิดตัว ละครเรื่องนี้กลายเป็นละครภาษาอังกฤษที่มีผู้ชมมากที่สุดเป็นอันดับสองของเน็ตฟลิกซ์ ได้รับการเสนอชื่อเข้าชิงรางวัลลูกโลกทองคำ 2 สาขา ได้แก่ ละครโทรทัศน์ยอดเยี่ยม – ละครเพลงหรือตลก และนักแสดงนำหญิงยอดเยี่ยม – ละครโทรทัศน์เพลงหรือตลกสำหรับออร์เตกา ในเดือนมกราคม ค.ศ. 2023 ละครได้รับการประกาศการสร้างต่อในฤดูกาลที่ 2

 เรื่องย่อ 
เวนส์เดย์ (เจนนา ออร์เตกา) ถูกไล่ออกจากโรงเรียนมัธยมแห่งหนึ่ง หลังจากที่เธอปล่อยปลาปิรันย่าลงสระว่ายน้ำของโรงเรียน ในขณะที่ยังมีทีมโปโลน้ำกำลังทำการฝึกซ้อมอยู่ เพื่อแก้แค้นที่พวกเขาได้แกล้งพักส์ลีย์ (ไอแซค ออร์โดเนซ) น้องชายของเธอ ทำให้พ่อแม่ของเธอ โกเมซ (หลุยส์ กุซมัน) และมอร์ติเซีย อาดัมส์ (แคทเธอรีน ซีตา-โจนส์) ได้ย้ายเธอไปเรียนที่เนเวอร์มอร์อคาเดมี ในเมืองเจริโค รัฐเวอร์มอนต์ ซึ่งเป็นโรงเรียนสำหรับคนที่สังคมไม่ยอมรับ ซึ่งครั้งหนึ่งพ่อแม่ของเธอเคยเรียนที่นี่ บุคลิกที่เย็นชา ไร้อารมณ์ และธรรมชาติที่ท้าทายของเวนส์เดย์ ทำให้เธอเข้ากับเพื่อนร่วมโรงเรียนได้ยาก ซึ่งเธอนั้นไม่ชอบอาจารย์ใหญ่ของโรงเรียน (เกวนเดอลีน คริสตี) อย่างไรก็ตาม เธอค้นพบว่าเธอมีความสามารถทางจิตที่ช่วยเธอไขปริศนาคดีฆาตกรรมในท้องถิ่นได้

 ตัวละคร 
 นักแสดงนำ 
 เจนนา ออร์เตกา รับบทเป็น เวนส์เดย์ อาดัมส์, ชาวกอธอายุ 16 ปี ผู้มีพลังจิต เธอได้ย้ายโรงเรียนไปที่เนเวอร์มอร์อคาเดมี เนื่องจากสร้างความเสียหายให้กับโรงเรียนอื่น ออร์เตกายังรับบทเป็นกูดดี อาดัมส์ บรรพบุรุษผู้ล่วงลับของเวนส์เดย์ ซึ่งเวนส์เดย์เห็นนิมิตในอดีต 
 คารีนา วาราดี รับบทเป็น เวนส์เดย์ในวัยเด็ก
 เกวนเดอลีน คริสตี รับบทเป็น ลาริสซา วีมส์,  อาจารย์ใหญ่ของเนเวอร์มอร์อคาเดมี และอดีตนักเรียนที่เป็นเพื่อนร่วมชั้นกับมอร์ติเซีย อาดัมส์
 โอลิเวอร์ วิกแฮม รับบทเป็น ลาริสซา วีมส์ ในวัยเด็ก
 ริกิ ลินด์โฮเม รับบทเป็น ดร.วาเลอรี คินบอตต์, นักบำบัดของเวนส์เดย์
 เจมี แม็คเชน รับบทเป็น โดโนแวน กัลพิน, นายอำเภอเมืองเล็ก ๆ ที่สงสัยเนเวอร์มอร์อคาเดมี และเวนส์เดย์โดยเฉพาะ
 ฮันเตอร์ ดูฮาน รับบทเป็น ไทเลอร์ กัลพิน, ลูกชายของนายอำเภอกัลปิน เขามีความสนใจเวนส์เดย์ ทำงานเป็นพนักงานร้านกาแฟ ปกติเขาจะเป็นคนร่าเริง อารมณ์ดี แต่ความจริงแล้วเป็นคนที่โหดเหี้ยม และต้องการแก้แค้นให้แม่ของเขาที่ปฏิเสธเข้าโรงเรียน และร่วมมือกับลอเรล เกตส์
 เพอร์ซี ไฮเนส ไวต์ รับบทเป็น ซาเวียร์ ธอร์ป, นักเรียนของเนเวอร์มอร์อคาเดมี ที่มีความสามารถในการทำให้งานศิลปะของเขามีชีวิตขึ้นมา
 เอ็มมา ไมเยอรส์ รับบทเป็น อีนิด ซินแคลร์, มนุษย์หมาป่า เพื่อนร่วมห้องที่มีสีสันของเวนส์เดย์ที่พยายามจะเป็นเพื่อนของเธอ แม้ว่าเวนส์เดย์จะไม่ค่อยให้ความสนใจ
 จอย ซันเดย์ รับบทเป็น เบียนกา บาร์เคลย์, นักเรียนที่ประสบความสำเร็จของเนเวอร์มอร์อคาเดมี ซึ่งเป็นไซเรน และแฟนเก่าของซาเวียร์
 จอร์จี ฟาร์เมอร์ รับบทเป็น เอแจ็กซ์ เปโตรโปลิส, กอร์กอนหนุ่ม, ที่แอบชอบอีนิด
 นาโอมิ เจ โอกาวะ รับบทเป็น โยโกะ ทานากะ, แวมไพร์หญิงชาวญี่ปุ่น
 คริสตินา ริชชี รับบทเป็น มาริลีน ธอร์นฮิลล์/ลอเรล เกตส์, ครูสอนวิชาพฤกษศาสตร์ที่เนเวอร์มอร์อคาเดมี และครูประจำหอพักของเวนส์เดย์และอีนิด ปกติเป็นคนอารมณ์ดี และเป็นมิตร แต่จริงๆแล้ว เป็นคนที่ชั่วร้ายและโหดเหี้ยม โดยชื่อจริงของเธอคือ ลอเรล เกตส์ ที่ต้องการแก้แค้นและทำลายโรงเรียนเนเวอร์มอร์ ร่วมกับไทเลอร์ เพื่อแก้แค้นการตายของพ่อ, แม่ และพี่ชายของเธอ
 มูซา มอสตาฟา รับบทเป็น ยูจีน โอทิงเกอร์, นักเรียนที่มีพลังในการควบคุมผึ้ง

 นักแสดงสมทบ 
 วิกเตอร์ โดโรบันตู รับบทเป็น ธิง, มือที่ไร้วิญญาณและญาติของเวนส์เดย์ ที่พ่อแม่ของเวนส์เดย์ส่งมาให้ดูแลเธอที่เนเวอร์มอร์อคาเดมี
 ลูยันดา อูนาตี ลูอิส-เนียโว รับบทเป็น ริทชี ซันติอาโก, รองนายอำเภอกัลปิน
 อิมาน มาร์สัน รับบทเป็น ลูคัส วอล์กเกอร์, ลูกชายของวอล์กเกอร์
 ทอมมี เอิร์ล เจนกินส์ รับบทเป็น นายกเทศมนตรีโนเบิลวอล์กเกอร์

 นักแสดงรับเชิญ 
 ไอแซค ออร์โดเนซ รับบทเป็น พักส์ลีย์ อาดัมส์, น้องชายของเวนส์เดย์
 แคเธอรีน ซีตา-โจนส์ รับบทเป็น มอร์ทิเซีย อาดัมส์, แม่ของเวนส์เดย์ ที่เคยเข้าเรียนที่เนเวอร์มอร์อคาเดมี เมื่อตอนที่เธอยังเด็ก
 เกวน โจนส์ รับบทเป็น มอร์ทิเซีย อาดัมส์ ในวัยเด็ก
 หลุยส์ กุซมัน รับบทเป็น โกเมซ อาดัมส์, พ่อของเวนส์เดย์ เป็นผู้ต้องสงสัยในคดีฆาตกรรม
 ลูเซียส โฮลส์ รับบทเป็น โกเมซ อาดัมส์ ในวัยเด็ก
 จอร์จ เบอร์เซีย รับบทเป็น เลิร์ช, พ่อบ้านของครอบครัวอาดัมส์
 วิลเลียม ฮูสตัน รับบทเป็น โจเซฟ แคร็กสโตน, บรรพบุรุษแห่งเมืองเจริโค ผู้ซึ่งตั้งใจที่จะสังหารผู้ถูกขับไล่ทั้งหมด
 คาลัม รอสส์ รับบทเป็น โรวัน ลาสโลว์, นักเรียนของเนเวอร์มอร์ ผู้ครอบครองเทเลไคเนติก และสร้างความเดือดร้อนให้กับเวนส์เดย์
 เฟร็ด อาร์มิเซน รับบทเป็น ลุงเฟสเตอร์, ลุงของเวนส์เดย์และพี่ชายของโกเมซ

 รางวัล 
+  รางวัล ปี สาขา ผู้รับ ผล อ้างอิง AACTA International Awards 2023 Best Comedy Series Wednesday  Art Directors Guild Awards 2023 Excellence in Production Design for a One-Hour Period or Fantasy Single-Camera Series Mark Scruton (for "Woe is the Loneliest Number")  Astra TV Awards2023 Best Streaming Series, Comedy Wednesday  Best Actress in a Streaming Series, Comedy Jenna Ortega  Best Supporting Actress in a Streaming Series, Comedy Christina Ricci  Best Directing in a Streaming Series, Comedy Tim Burton (for "Wednesday's Child is Full of Woe")  Best Writing in a Streaming Series, Comedy Alfred Gough and Miles Millar (for "Wednesday's Child Is Full of Woe")  Astra Creative Arts TV Awards 2023 Best Guest Actress in a Comedy Series Catherine Zeta-Jones  Best Fantasy or Science Fiction Costumes Wednesday  Best Main Title Design Wednesday  British Academy Television Awards 2023 Best International Programme Wednesday  British Academy Television Craft Awards 2023 Best Make Up and Hair Design Tara McDonald  Critics' Choice Super Awards 2023 Best Horror Series Wednesday  Best Actress in a Horror Series Jenna Ortega  Christina Ricci  Costume Designers Guild Awards 2023 Excellence in Contemporary Television Colleen Atwood and Mark Sutherland (for "Wednesday's Child is Full of Woe")  Directors Guild of America Awards 2023 Outstanding Directorial Achievement in Comedy Series Tim Burton (for "Wednesday's Child is Full of Woe")  Golden Globe Awards 2023 Best Television Series – Musical or Comedy Wednesday   Best Actress – Television Series Musical or Comedy Jenna Ortega  Golden Reel Awards 2023 Outstanding Achievement in Music Editing – Broadcast Long Form Michael T. Ryan (for "A Murder of Woes")  Golden Trailer Awards 2023 Best Fantasy Adventure for a TV/Streaming Series (Trailer/Teaser/TV Spot) "Nero" (Trailer Park, Inc.)  Hollywood Music in Media Awards 2022 Best Main Title Theme – TV Show/Limited Series Danny Elfman  Make-Up Artists and Hair Stylists Guild Awards 2023 Best Period and/or Character Make-Up Tara McDonald, Nirvana Jalalvand, Gabriela Cretan  MTV Millennial Awards 2023 Killer Series / Movie Wednesday  MTV Movie & TV Awards 2023 Best Show Wednesday  Best Performance in a Show Jenna Ortega  Best Hero Jenna Ortega  Best Duo Jenna Ortega and Thing  Best Musical Moment "Goo Goo Muck"  National Television Awards 2023 New Drama Wednesday  Nickelodeon Kids' Choice Awards 2023 Favorite Family TV Show Wednesday  Favorite Female TV Star (Family) Jenna Ortega  Primetime Creative Arts Emmy Awards 2023 Outstanding Main Title Design Aaron Becker, Joseph Ahn, James Ramirez, Lee Nelson, Eric Keller and Hsien Lun Su  Outstanding Original Main Title Theme Music Danny Elfman  Outstanding Contemporary Makeup (Non-Prosthetic) Tara McDonald, Freda Ellis, Nirvana Jalalvand, Tamara Meade, and Bianca Boeroiu (for "Woe What A Night")  Outstanding Music Composition for a Series (Original Dramatic Score) Danny Elfman and Chris Bacon (for "Woe Is The Loneliest Number")  Outstanding Contemporary Costumes for a Series Colleen Atwood, Mark Sutherland, Robin Soutar, Claudia Littlefield and Adina Bucur (for "Wednesday's Child Is Full Of Woe")  Outstanding Cinematography for a Series (One Hour) David Lanzenberg (for "Woe What A Night")  Outstanding Production Design for a Narrative Contemporary Program (One Hour Or More) Mark Scruton, Adrian Curelea, and Robert Hepburn (for "Wednesday's Child Is Full Of Woe")  Outstanding Stunt Coordination for a Comedy Series Or Variety Program  Brett Chan and Jason Ng  Outstanding Special Visual Effects in a Single Episode  Tom Turnbull, Kent Johnson, Jesse Kawzenuk, Oana Bardan, Craig Calvert, Ed Englander, John Coldrick, Brodie McNeill, and Jason Troughton (for "A Murder Of Woes")  Primetime Emmy Awards 2023 Outstanding Comedy Series Wednesday  Outstanding Lead Actress in a Comedy Series Jenna Ortega  Outstanding Directing for a Comedy Series Tim Burton (for "Wednesday's Child is Full of Woe")  Saturn Awards 2024 Best Fantasy Television Series Wednesday  Best New Genre Television Series Wednesday  Best Performance by a Younger Actor on Television Jenna Ortega  Best Guest Star in a Television Series Catherine Zeta-Jones  Screen Actors Guild Awards 2023 Outstanding Performance by a Female Actor in a Comedy Series Jenna Ortega 

 ในวัฒนธรรมสมัยนิยม 
หลังจากเปิดตัว เวนส์เดย์ การเต้นของเวนส์เดย์ อาดัมส์จากในละคร แฟนคลับได้ตัดต่อวิดีโอเข้ากับเพลง "บลัดดีแมรี" ของเลดีกากา ทำให้เกิดไวรอลวิดีโอบนติ๊กต็อก โดยมีคิม คาร์เดเชียน, เอมีเลีย ไดโมลเดนเบิร์ก, มารีนา ไดอามานดิส, มาดอนนา และรวมไปถึงกากาเองก็เข้าร่วมเทรนด์ด้วย ส่งผลให้มีการเล่นเพลงเพิ่มขึ้นอย่างมากบนสปอติฟาย และสตรีมแบบออนดีมานด์ในสหรัฐอเมริกาเพิ่มขึ้น 415 เปอร์เซ็นต์ในสัปดาห์หลังจากละครออกฉาย